
  Αθήνα 24 Φεβρουαρίου  2011
Προς

τις Εταιρείες Ορκωτών Ελεγκτών 
[με την παράκληση να ενημερώσετε σχετικά

τους Ορκωτούς Ελεγκτές Λογιστές σας]

Θέμα: Επαναδιατύπωση του Υποδείγματος ΕΚΘΕΣΗΣ ΑΞΙΟΛΟΓΗΣΗΣ ΤΗΣ ΚΑΤΑΛΛΗΛΟΤΗΤΑΣ ΤΩΝ ΜΕΤΡΩΝ ΠΟΥ ΕΧΕΙ ΛΑΒΕΙ Η  ΧΧΧ  ΤΗΝ 31η ΔΕΚΕΜΒΡΙΟΥ 200X ΣΤΑ ΠΛΑΙΣΙΑ ΤΩΝ ΠΑΡΑΓΡΑΦΩΝ 8 ΚΑΙ 9 (ΑΡΘΡΟ 12) Ν.3606/2007 ΚΑΙ ΤΩΝ ΥΠ’ ΑΡΙΘΜ. 2/452/1.11.2007 (ΑΡΘΡΑ 16-19) ΚΑΙ 1/474/13.6.2008 (ΑΡΘΡΟ 2) ΑΠΟΦΑΣΕΩΝ ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ.
Μετά από προτάσεις των Ε.Ο.Ε. και τη σύμφωνη γνώμη του Επιστημονικού Συμβουλίου το Υπόδειγμα Έκθεσης Αξιολόγησης της καταλληλότητας των μέτρων που έχει λάβει η ΧΧΧ την 31η Δεκεμβρίου 200Χ στα πλαίσια των παραγράφων 8 και 9 (άρθρο 12) του νόμου 3606/2007 και των υπ’ αριθμ. 2/452/1.11.2007 (άρθρα 16-19) και 1/474/13.6.2008 (άρθρο 2) αποφάσεων της Επιτροπής Κεφαλαιαγοράς, διαμορφώνεται ως εξής:
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

Συνημμ: 1
Κοινοποίηση : 
√   Επιστημονικό Συμβούλιο 

Εσωτερική Διανομή:

√   Υπηρεσία Μητρώου Σ.Ο.Ε.Λ.
ΕΚΘΕΣΗ ΑΞΙΟΛΟΓΗΣΗΣ ΤΗΣ ΚΑΤΑΛΛΗΛΟΤΗΤΑΣ ΤΩΝ ΜΕΤΡΩΝ ΠΟΥ ΕΧΕΙ ΛΑΒΕΙ Η  ΧΧΧ  ΤΗΝ 31η ΔΕΚΕΜΒΡΙΟΥ 200X ΣΤΑ ΠΛΑΙΣΙΑ ΤΩΝ ΠΑΡΑΓΡΑΦΩΝ 8 ΚΑΙ 9 ΤΟΥ ΑΡΘΡΟΥ 12 Ν.3606/2007 ΚΑΙ ΤΩΝ ΥΠ’ ΑΡΙΘΜ. 2/452/01.11.2007 (ΑΡΘΡΑ 16-19) ΚΑΙ 1/474/13.06.2008 (ΑΡΘΡΟ 2) ΑΠΟΦΑΣΕΩΝ ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ.
Προς 

το Διοικητικό Συμβούλιο της ΧΧΧ 

Αξιότιμοι κύριοι 

Με την παρούσα επιστολή σας ενημερώνουμε σχετικά με τα αποτελέσματα της εργασίας που μας αναθέσατε  την ΧΧ/ΧΧ/200Χ,  με βάση το άρθρο 20 της υπ’ αριθμ. 2/452/1.11.2007 απόφασης της Επιτροπής Κεφαλαιαγοράς με σκοπό την αξιολόγηση της καταλληλότητας των μέτρων που έλαβε η Εταιρεία ΧΧΧ [η Εταιρεία] την 31η Δεκεμβρίου 200Χ, σύμφωνα με τις παραγράφους 8 και 9 του άρθρου 12 του Νόμου 3606/17.08.2007 και των άρθρων 16 έως 19 της απόφασης αυτής, καθώς και του άρθρου 2 της υπ’ αριθμόν 1/474/13.06.2008  απόφασης της Επιτροπής Κεφαλαιαγοράς, σε σχέση με την εφαρμογή των κατάλληλων λειτουργιών, διαδικασιών και οργανωτικών μέτρων, (όπως και την αποτελεσματικότητα των διαδικασιών διασφάλισης των δεδομένων και της συνέχειας των λειτουργιών και εργασιών της σε περίπτωση διακοπής των συστημάτων της). ( 

ΓΕΝΙΚΑ
Ο Νόμος 3606/2007 ορίζει στο άρθρο 12, ότι: 

Οι ΑΕΠΕΥ εφαρμόζουν κατάλληλες πολιτικές και διαδικασίες σχετικά με την επαρκή οργανωτική διάρθρωσή τους και την ορθή κατανομή λειτουργιών και αρμοδιοτήτων, τις λειτουργίες της κανονιστικής συμμόρφωσης, διαχείρισης κινδύνων και εσωτερικού ελέγχου. Παράλληλα, οι ΑΕΠΕΥ οφείλουν να εφαρμόζουν κατάλληλες πολιτικές και διαδικασίες σχετικά με την εποπτεία που ασκούν σε τρίτους πάροχους κατά την ανάθεση ουσιωδών λειτουργιών τους και σε συνδεδεμένους αντιπροσώπους που έχουν ορίσει. 

Οι ΑΕΠΕΥ οφείλουν να εφαρμόζουν αποτελεσματικές διαδικασίες και πολιτικές σχετικά με τον εντοπισμό συγκρούσεων συμφερόντων και τα μέτρα που λαμβάνουν για τη διαχείριση των συγκρούσεων, καθώς και τη διερεύνηση καταγγελιών πελατών και τη λήψη επαρκών μέτρων για την επίλυσή τους. Επιπρόσθετα, οι ΑΕΠΕΥ οφείλουν να τηρούν αρχεία σύμφωνα με τις διατάξεις του νόμου 3606/2007 και να προστατεύουν το απόρρητο των πληροφοριών που λαμβάνουν από τους πελάτες τους. 

Οι ΑΕΠΕΥ, όταν κατέχουν χρηματοπιστωτικά μέσα που ανήκουν σε πελάτες, λαμβάνουν κατάλληλα μέτρα για να προστατεύουν τα δικαιώματα κυριότητας των πελατών, ιδίως σε περίπτωση αφερεγγυότητας και να αποτρέπουν τη χρησιμοποίηση χρηματοπιστωτικών μέσων πελατών για ίδιο λογαριασμό, εκτός εάν ο πελάτης έχει δώσει τη ρητή συγκατάθεσή του.

Οι ΑΕΠΕΥ όταν κατέχουν κεφάλαια πελατών υποχρεούνται να λαμβάνουν κατάλληλα μέτρα για να προστατεύουν τα συμφέροντα των πελατών, και εκτός από την περίπτωση των πιστωτικών ιδρυμάτων, να μη χρησιμοποιούν κεφάλαια πελατών για ίδιο λογαριασμό. 

Επιπροσθέτως οι ΑΕΠΕΥ υποχρεούνται να εφαρμόζουν αποτελεσματικές διαδικασίες για τη διασφάλιση των δεδομένων και την πολιτική συνέχειας των λειτουργιών και εργασιών τους σε περίπτωση διακοπής των συστημάτων τους

Με τις προαναφερόμενες αποφάσεις της Επιτροπής Κεφαλαιαγοράς εξειδικεύονται οι διαδικασίες και οι όροι τήρησης των ανωτέρω διατάξεων.  

ΕΚΤΑΣΗ ΚΑΙ ΠΡΟΣΕΓΓΙΣΗ ΤΟΥ ΕΡΓΟΥ

Διενεργήσαμε την εργασία μας σύμφωνα με το Διεθνές Πρότυπο 3000 (Έργα Διασφάλισης που δεν συνιστούν Έλεγχο ή Επισκόπηση Ιστορικής Οικονομικής Πληροφόρησης). 

Η εργασία μας περιέλαβε τη διεξαγωγή συνεντεύξεων με στελέχη της Εταιρείας, την επισκόπηση καταγεγραμμένων διαδικασιών (όπου αυτές υφίστανται) και βασίστηκε στις απαιτήσεις  που προκύπτουν από τις διατάξεις του άρθρου 12 του Ν.3606/2007 και τις προαναφερθείσες αποφάσεις της Επιτροπής Κεφαλαιαγοράς. 

ΕΥΘΥΝΗ ΔΙΟΙΚΗΣΗΣ
Η  Διοίκηση  ευθύνεται για τη συμμόρφωση με τις οργανωτικές υποχρεώσεις που απορρέουν από τις διατάξεις του άρθρου 12 του Ν.3606/2007 και τις προαναφερθείσες αποφάσεις της Επιτροπής Κεφαλαιαγοράς, όπως και για την αποτελεσματικότητα των σχετικών διαδικασιών. 

ΕΥΘΥΝΗ  ΜΑΣ

Δική μας ευθύνη είναι να αναφέρουμε τα συμπεράσματά μας από την εκτέλεση της παρούσας εργασίας, στα πλαίσια των αποφάσεων 2/452/01.11.2007 και  1/474/13.06.2008 της Επιτροπής Κεφαλαιαγοράς. 

ΣΥΜΠΕΡΑΣΜΑ

Εκτός από τα θέματα που αναφέρονται στο επισυναπτόμενο Παράρτημα, με βάση τη διενεργηθείσα εργασία μας δεν έχει περιέλθει στην αντίληψή μας οτιδήποτε θα μας οδηγούσε στο συμπέρασμα ότι:

α. Οι εφαρμοζόμενες από την Εταιρία διαδικασίες κατά την 31.12.ΧΧ, για την ικανοποίηση των απαιτήσεων που προκύπτουν από τις προαναφερόμενες αποφάσεις της Επιτροπής Κεφαλαιαγοράς, δεν είναι αποτελεσματικές από κάθε ουσιώδη άποψη. 

[β. Η Εταιρεία δεν εφαρμόζει αποτελεσματικές διαδικασίες που διασφαλίζουν τα δεδομένα και τη συνέχεια των λειτουργιών και εργασιών της σε περίπτωση διακοπής των συστημάτων της. ](
ΠΕΡΙΟΡΙΣΜΟΣ ΧΡΗΣΗΣ 


Η Έκθεση αυτή παρέχεται αποκλειστικά για την πληροφόρηση της Διοίκησης της Εταιρείας, σχετικά με την αξιολόγηση της καταλληλότητας των εσωτερικών δικλίδων της, στα πλαίσια των υποχρεώσεων που προκύπτουν από την εφαρμογή των διατάξεων του άρθρου 12 του Ν.3606/2007 και από τις προαναφερθείσες αποφάσεις της Επιτροπής Κεφαλαιαγοράς και δεν επιτρέπεται καμία άλλη χρήση εκτός από την κοινοποίησή της στην Επιτροπή Κεφαλαιαγοράς.

(τόπος – ημερομηνία)

Ο/ΟΙ  ΟΡΚΩΤΟΣ/ΟΙ  ΕΛΕΓΚΤΗΣ/ΕΣ  ΛΟΓΙΣΤΗΣ/ΕΣ

…………………………………………

Α.Μ. Σ.Ο.Ε.Λ. ………….

[Ελεγκτική Εταιρεία]

[διεύθυνση]

( το εντός παρενθέσεως κείμενο περιλαμβάνεται μόνο στην Έκθεση που χορηγείται κάθε τρία (3) έτη.


( Η περίπτωση β περιλαμβάνεται μόνο στην έκθεση που χορηγείται κάθε τρία (3) έτη.

